Shakira a scăpat de al doilea proces din Spania! Procurorii nu au găsit dovezi care s-o incrimineze
Shakira (47 de ani) a obținut o mare victorie într-o a doua investigație cu privire la acuzațiile de evaziune fiscală. Artista de origine columbiană, care deține o avere de 300 de milioane de dolari, a fost acuzată că datorează Spaniei 7,2 milioane de dolari în impozite pe veniturile sale din 2018, proces pe care l-a soluționat recent, notează click.ro.
Shakira a încheiat o înțelegere în noiembrie cu procurorii spanioli, cu privire la presupusele taxe neplătite între 2012 și 2014. Ea a primit o pedeapsă de trei ani cu suspendare și a fost amendată cu aproximativ 7 milioane de dolari.
În iulie 2023, procurorii spanioli au deschis un al doilea dosar împotriva cântăreței, acuzând-o că a folosit o rețea de companii, unele dintre ele cu sediul în paradisuri fiscale, pentru a înșela biroul fiscal al Spaniei în 2018.
Iar miercuri, procurorii spanioli au renunțat la anchetă, pe motiv că nu au suficiente dovezi pentru a o da în judecată pe artistă, conform tabloidului britanic Daily Mail. Rămâne ca judecătorul să anunțe oficial dacă respinge cazul sau continuă judecarea acestuia, însă procurorii au cerut ca procesul să fie respins, potrivit sursei citate.
Sursa foto: Facebook
Citește articolul complet pe: https://click.ro/vedete/vedete-internationale/shakira-a-scapat-de-al-doilea-proces-din-spania-2360059.html